Exqrch/javanese-Komodo-pixelgpt huggingface dataset:
Mineral ingkang wonten ing spirulina inggih punika kirang langkung ngantos 37%
mineral-mineral punika wonten amargi asil saking mikroalga, saking media kanggé tuwuhipun spirulina, ugi dipunjalaraken dhateng suhu, pH, ugi salinitas
Protèin ingkang kaandhut ing spirulina punika kirang langkung ngantos 55-70%
protèin punika ngandhut kathah "asam amino ésénsial", "metionin", "sistin", "triptofan", kaliyan "lisin"
Protèin punika saé amargi saking asam amino ingkang inggil lan saé tumrap kaséhatan
Asam amino esensial punika kapérang saking "Poly Unsaturated fatty Acid (PUFA)" 6-6,5%, "Gamma Linoleic Acid (GLA)" 25-60%, asam palmik 44,6-54,1%, asam oléat 1-15,5% saha asam linoléat 10,8-30,7%
ing spirulina ugi ngandhut kolesterol kirang langkung 32,5 mg/100 g
Betakarotein kaliyan vitamin ing spirulina inggih punika betakarotein ingkang saged dipundadosaken vitamin A kliyan vitamin B
Amargi mekaten dadosaken 4 mg gisi ing spirulina punika sami kaliyan gisi ingkang kaandhut saking 100 gram sayur seger.
Bentenipun spirulina ingkang urip ing sagara kaliyan spirulina kang urip ing banyu tawar yaiku mineral ingkang dipunkandhut langkung inggil ing spirulina saking sagara lan ambunipun ugi langkung amis
Spirulina ingkang urp ing banyu tawar menika langkung aman menawi dipundadosaken bahan pangan amargi kadar uyahipun boten inggil
Prospèkipun Indonesia mangke menawi minangka negari tropis sampun sejatosipun saged mimpin ing industri mikroalga
Sumber daya alam ingkang kathah lan konsumsi masarakat ingkang inggil, saged dadosaken industri mikroalga langkung saé kangge ngrembaka lan ngrancang panganan fungsional ingkang langkung saé
Amargi spirulina punika minangka sumber pangan fungsional, dados spirulina punika ugi saged minangka sumber pangan ingkang séhat utawi saged dipunsebat suplemèn
Salajengipun, spirulina mangke saged dipundadosaken bahan tambahan anggènipun badhé ndamel roti, biskuit, lan ombénan.
Fonétik Fonétik inggih menika cabang ngelmu kajian linguistik ingkang nyinaoni swanten-swanten basa tanpa ningali menapa swanten-swanten menika saged mbentenaken wosing tembung utawi boten
Perkawis menika benten kaliyan "fonemik" ingkang nyinaoni swanten-swanten basa kanthi ningali swanten menika minangka bab ingkang mbentenaken wosing tembung
Awit saking prakawis kasebat dipunsinaoni fonetik dipunbentenaken dados 3, inggih menika fonetik artikulatoris, fonetik akustik, fonetik auditoris
Dipunsebat ugi fonetik organis utawi fonetik fisiologis, nyinaoni kados pundi swanten-swanten basa menika dipundamel saking piranti micara saben tiyang
Parembaganipun kalebet piranti-piranti micara ingkang dipunginakaken kangge ndamel swanten basa menika, "mekanisme" angin ingkang dipunginakaken kangge ndamel swanten basa, kados pundi swanten basa menika kadamel, tumrap "klasifikasi" swanten basa ingkang kasil sarta menapa sarat, silabel, unsur, utawi ciri suprasegmental, tekanan, jeda, durasi, lan nada
fonetik akustik, ingkang objekipun inggih menika swanten basa rikala miyos ing angin, antawisipun nyariosaken: glombang swanten sarta frekuensi lan banteripun rikala miyos ing angin, spektrum, tekanan, lan intensitas swanten
Ugi tumrap "skala desibel", "resonansi", akustik langkung tumuju dhateng kajian fisika tinimbang kajian linguistik, senadyan linguistik nggadhahi kapitadosan ing salebetipun
fonetik auditorik nyinaoni kados pundi swanten-swanten basa menika “dipuntampi” tumrap pamireng, saengga swanten-swanten menika dipunmireng lan saged dipunmangertosi
Wonten bab menika tamtu pasinaonipun tumrap struktur lan gina piranti mireng, ingkang kasebat pamireng menika
Kados pundi "mekanisme" panampi swanten basa menika saengga saged dimangertosi
Awit saking menika, sageda kajian fonetik auditori langkung njalari kaliyan ngelmu kadokteran, kalebet kajian neurologi.
Jagung manis Jagung Manis ("zea mays, jinis Saccharata" ) menika salah satunggal jinis-jinis jagung komersil ingkang langkung utami, lajeng jagung sejatosipun (ugi umum kasebat jagung ladang utawi "field corn")
Kautaman kasebat inggih menika kandutan gendhis (utaminipun sukrosa ) ingkang inggil rikala dipunpanen
Panen kangge "produksi" tansah cekap rikala tasih nem (rantam “masak susu“, kirang langkung 18-22 dinten sasampunipun "polinasi occurs")
Rasa manis ana jagung menika nalika panen kasedhiya amarga jagung menika nggadhahi kandungan ingkang sajroning satunggaling utawa pirang-pirang gen ingkang bisa mbentuk dados rantai polisakarida, supaya isi jagung gagal menika mbentuk pati kanthi jumlah ingkang kathah
Minangka asil kegagalan menika, nalika isi jagung garing bakal dados kriput
Ora kaya jagung ladang, jagung manis biasane ora bisa didol minangka gawe pakan kewan, ananging minangka konsumsi manungsa
ngolah jagung manis menika bisa di godog, dibakar, utawa digawé bubur jagung
Jagung manis ing klasifikasi perdagangan diklasifikasikake minangka kalebu jenising janganan senadyan jagung ladang diklasifikasikake minangka palawija
sakmenik amarga jagung manis didol seger lan gampang risak utawa ajur
rasa manis sakking jagung boten tahan suwe (mung nganti patang dina) sahengga yen disimpen minangka penentu penting saking kuwalitas jagung manis menika
pangrumatan lemah nggadhahi ancas kangge nyepakaken media thukul kangge tanduran supados saged nyedhot hara kanthi cacah ingkang kathah
Kangge lemah ingkang langkung awrat pangrumatan dipunlampahi radi "intensif", déné lemah ingkang langkung gampil pangrumatanipun kanthi "minimum"
Pangrumatan papan sepisan kawiwitan 15 dinten sakderengipun tandur, inggih menika mbajak lemah, dangunipun setunggal minggu lemah dipunujaraken kangge ndandosi "aerasi" lan "drainase" lemah sarta mejahi organisme lemah ingkang saged ngganggu tanduran
Setunggal minggu salajengipun kalaksanan pangrumatan kaping kalih kanthi ndamel rata lemah lan ndamel petak-petak kangge tandur
Antarane petakan wonten saluran banyu utawa parit ingkang jembaré 35 "cm"
Ing lemah kirang subur ing ndhuwur petakan tanduran menika disebar rabuk 2,5 "ton / ha", banjur diudhek kanthi rata
Nandur dilakokake ing petakan-petakan ingkang sampun dibentuk menika
lemah kedhah lembab ananging boten becek, jarak tandur inggih menika 75 cm x 25 cm
Lemah digaru njerone 2 "cm" ing musim rendeng, lan 4 "cm" wonten musim ketiga, saklajengipun dilakokake tandur
yen wonten kondisi lahan optimum gembur, "aerasi"nya lan "drainase"nya becik didamel satunggal wiji saben luwang tanduran, ananing yen kaanan papan tandur kirang optimum digunakake 2 wiji saben luwang tanam
Damel mejahi hama wereng di sebar "karbofuran" wonten sekitar wiji
panjarangan tanduran saged kalaksanan rikala umur 2-3 minggu sampunipun tandur
dipunrumati tanduran ingkang sarap lan jejeg saengga kapendhet populasi tanduran ingkang dipunajab
Panyulaman saged kalaksanan rikala umur setunggal minggu sasampunipun tandur
Mangsa kritis antawis tanduran lan suket kadaden awit tandur ngantos mangsa sapratigan utawi saprasekawan saking daur uripipun
tanduran "jagung bonanza f1" saged kapanen ing umur 83 dinten sampunipun tandur kangge ancas konsumsi seger
Pamriksan saged kalaksanan kanthi ningali kaanan tongkol utawi kanthi mijet ibu jari asringipun wonten ing sapratigan wiji jagung
Ing tukhulan optimum tanduran jagung bobanza f1 saged kasil 33-34 "ton/ha" kanthi populasi 53000 kangge jagung seger
Manfaat jagung kangge kesehatan bisa mangertos saking kandungan nutrisi jagung manis
Jagung ingkang ngandung ragam nutrisi, inggih menika wonten karbohidrat, protein, serat, lan ingkang kathah vitamin lan kandungan mineral ingkang becik guna kesehatan
Vitamin ingkang jagung manis antarane yaiku wonten "folat", vitamin A, vitamin C, lan vitamin B
jangung manis menika saged diolah dados macem-macem panganan ingkang enak lan lezat kathah gizi misale wonten jagung godhog, jagung bakar, bubur jagung, brondong jagung, jasuke (jagung susu keju) , sega jagung ganti sega beras lan uga bisa didamel tepung ingkang bahan damel roti lan taksih kathah panganan ingkang sanès
manfaat saking jagung manis sanesipun ya iku wonten godhong jagung utawa klobot ingkang boten kangge menapa-menapa menika saged dimanfaatake ya iku bisa kangge pakan ternak sapi lan klobot jagung menika bisa kangge kerajianan tangan ingkang becik lan aneka warna
sakpiturute wonten bonggol jagung menika saget dados bahan ginawe areng
ingkang kathah banget manfaat saking jagung saking jagung kanthi klobot jagung menika
menika wau bab babagan jagung manis mugi-mugi tansah saged migunani kaliyan sanès.
Sindhenan Sindhèn ya iku ungeling vokal putri kang ana ing karawitan
Pesindhèn yaiku istilah kanggo wong profesional utawa paraga kang dadi vokalis ana ing sajian karawitan sing biasané yaiku piyayi putri
Manawa Sindhènan yaiku matèri swara kang ngemot pitutur lan diungelaké bebarengan karo saprangkat gamelan
Ing Surakarta sindhènan dibagi dadi rong pepanthan yaiku sindhènan umum utawa srambahan lan sindhènan khusus utawa sindhènan mligi
Sindhènan umum utawa sindhènan srambahan yaiku sindhènan kang biasané digunakaké kanggo nyindhèni gendhing kang cakepane wangsalan, abon-abon, senggakan lan parikan
Manawa sindhènan khusus utawa sindhènan mligi biasané ana cakepan kang mung digunakaké kanggo nyindheni gendhing tartamtu
Wangsalan ya iku unèn-unèn kang dumadi saka rong ukara
Ana ing wangsalan biasane ngemot bethèkan utawa teka teki kang batangané ana uga ana ing sajroning wangsalan iku
Amarga sipaté sing bethèkan wangsalan kudu di goleki batangane kanthi nggathukaké tembung-tembung kang ana ing ukara kasebut
Tuladhanè yaiku Welut wana kawula hamung saderma (welut wana yaiku welut kang ana ing alas bisa kasebut ula) ula dadi tembung kawula
Kawi sekar dèn sugih tepa selira (Kawi sekar yaiku puspa) puspa dadi tembung tepa
Uga ana Wangsalan kang lakune 12 Tuladhane yaiku Sekar pisang pisang sesajining karya, patut lamun linulutan mring sasama
Sembah kalbu yen lumintu dadya laku, manggih hayu ayem tentrem kang tinemu
Wohing arèn rukmi jingga saupama, kudu eling yo mung gusti kang kawasa
Abon-abon, ana ing sindhenan abon-abon uga kasebut isèn-isèn utawa selingan kang dadi palengkap
Abon-abon uga nduwèni makna ubarampé kang ateges dadi palengkap ana ing sindhènan
Tuladhane yaiku rama-rama, yomas-yomas, gonès-gonès, gandhes luwes saksolahé, anteng tajem polatané
yo ndhuk, yomas, ramane thole, kakange genduk, gonas ganes wicarané, kadangku dhéwé
Parikan, ana ing sindhènan parikan yaiku unèn-unèn kang dumadi saka rong ukara lan nduwé guru lagu sing padha
Ora mung kanggo nambahi kaéndahan sindhènan, parikan uga ngemot pitutur kang luhur
Tuladhanè yaiku Rujak nangka rujaké para sarjana, aja ngaya dimèn lestari widada
Rujak manggis bumbuné gula sakiris, tatas titis lelabet kang wus tinulis
Rujak uni bumbunè mrica sawiji, ngati ati yèn nganti nyidrani janji
Rujak nanas panrtesé wadhahi gelas, tiwas tiwas nglabeti wong ora nggagas
Rujak jeruk sepincyk nggo tamba ngantuk, Sarwa mathuk ndilalah pijer kepethuk
Laras ya iku tatanan swara kang ajeg getaranè
Ana ing karawitan laras ana 2 yaiku laras sléndro lan laras pélog
Laras sléndro nduwéni watak utawa rasa sedhih, susah, kapang lan kasmaran.
Manawa laras pélog nduwéni watak sigrak, semangat lan uga bisa nesu
Céngkok ya iku gaya utawa model sindhènan
Céngkok bakal gawé sindhènan dadi luwih éndah lan nggèrèt kawigatèn dadi céngkok iku sanggit lan bakal dadi ciri khasé pesindhèn siji lan sijiné
Gregel ya iku membat mentuling swarakang nduwéni karep supaya sindhènan dadi luwih èndah
Nalika ngungelaké gregel kudu trep marang rasa
Nalika ana ing andhegan utawa ana ing dhong-dhing swara
Luk tegesé munggah mudun utawa obaking swara kang ditemtokake deningng titi laras utawa notasi
Waljinah lair ing kutha Sala, Jawa Tengah 7 November 1945
Pesindhèn kang kondhang ing jamané
Sakliyané dadi pesindhèn, Waljinah uga misuwur dadi penyanyi keroncong
Ana ing wiwitan karir, waljinah ngetokaké album Elingo Beboyo Margo (1968)
Waljinah uga nate duèt karo Mus Mulyadi ingkang saking Surabaya
Lagu kang gawé jenengé Waljinah misuwur ing Indonesia yaiku tembang Walang Kekek lan Jangkrik Genggong
Kagiyatan Waljinah wis ora padhet maneh, ibu saka 5 anak iki luwih akeh ngentekne waktu ana omah utawa sanggar
Soimah utawa soimah pancawati yaiku salah sawijining pesindhèn ingkang misuwur ana ing Indonesia
Pesindhèn kelairan Pati, 29 September 1980 iku miwiwti anggèné gegladhèn ulah swara wiwit isih cilik, sak liyané kuwi dh;ewéké uga sekolah ana ing SMKI Yogyakarta
Soimah kondhang dadi pesindhèn kang paling sugih ing Indonesia
Soimah yaiku garwanè Herwan Prandoko utawa asring kasebut Mas Koko lan nduweni putra 2 yaiku Aksa Uyun Dananjaya lan Diksa Naja naekonang
Bakat seni soimah uga saka keturunan bulike yaiku MM Ngatini kang nduweni padhepokan Tari Bagong.
Prau panumpes Jepang Minazuki (1926) Prau "Minazuki (水無月, Prau "Minazuki) iku prau panumpes klas Mutsuki kang kaanggo nalika Perang Donya II darbéné Wadya Sagara Kamaharajan Jepang
Aran prau iki saka wulan Juni
"Minazuki" kapernahaké rikala 24 Maret 1925 ing Uraga déning Uraga Dock Company; banjur kababar rikala 25 Mèi 1926
Prau iki pamangkuné Lètnan Kolonèl Shichisaburo Koga
Prau iki kèrem rikala 6 Juni 1944 déning USS "Harder" cedhak Tawitawi ()
Chronicle Chronicle nggih punika filém fiksi ilmiah, semi dokumenter superhero saking Amérikah Sarékat taun 2012
FIlem punika kaarahaken déning Josh Trank adhedhasar saking skénario anggitanipun Max Landis
John Davis sesarengan Adam Schreder ngayahi jejibahan minangka juru damel
Déné panyerat cariyos katindakaken déning Max Landis lan Josh Trank
Wondéné para juru paraga ingkang kadhapuk maragani filem punika antawisipun Dane DeHaan, Michael B
Jordan, lan Alex Russell
"Chronicle" kababar kagem sagung pamirsa Britania Raya lan Irlandia ing surya1 Februari 2012
Sawetawis, wonten negari Amerika Serikat kababar ing 3 Februari 2012
"Chronicle" pikantuk pangalembana saking para juru kritik lan reja ing "box office".
Dark Blood Dark Blood nggih punika filem drama thriller Amérikah Sarékat taun 2012
Filem punika kaarahaken déning George Sluizer, adhedhasar saking skénario ingkang kaanggit Jim Barton
Daniel Lupi, Jeannie Neil, Nik Powell, JoAnne Sellar, lan stephen Woolley ngayahi jejibahan minangka juru damel filem punika
Dene musikipun dipungarap kaliyan Florencia di Concilio sesarengan James Michael Taylor
Edward Lachman kapatah nanggeljawabi babagan sinematografi
Wondéné juru paraga ingkang sami maragani filem punika antawisipun River Phoenix, Judy Davis, lan Jonathan Pryce
Film punika dados mboten jangkep awit saking sedénipun Phoenix sadèrèngipun pandamelan pinungkasan ingkang salajengipun, tumrap filem punika, mboten wonten pawartos punapa kemawon dumugi sangalas taun
Dark Blood pungkasanipun saget kababar ing surya 27 Sèptèmber 2012 kanthi winatesan
Rotten Tomatoes ngedalaken pawartos bilih filem punika pikantuk pangalembana saking para juru kritik, sinaosa wonten saperangan ngendika mboten patos saé, bijinipun 80%, kanthi rata-rata 6/10
Geoffrey Macnab saking "The Guardian" maringi tiga bintang saking lima bintang kagem filem punika.
Wayang Ron Tal Wit tal iku wujude kaya wit klapa, godhonge rada kandel tur dawa lan amba
Godhong iku isa dinggo piranti kanggo nulis prasasti-prasasti nalika jaman semana, uga bisa dinggo nyorek utawa nggambar
Godhong iki kalebu pawet
Yaiku gunane godhong tal ning jaman semana saurunge ana kertas
Wayang Ron Tal iku, wayang sing digawé seka gadhong tal, dicorek nganggo tatah utawa kalam aren sing pucuke digawé lancip
Pola corekan utawa gambar njupuk seka relief candi Panataran, dipindah mbaka siji dipadhakna nganggo gambar-gambar sing dibutuhake
Nanging sawise dadi gambare ora ditatah kaya wayang kulit saiki
Uga ora dicet, amunf awujud gambar sing disimpen ana ing kandhaga utawa gendhaga (kothak ukir) dadi panggonan kanggo nyimpen
Yenta dijupuk lan ditokake mbaka siji banjur diceritakake manut lakone, tanpa kelir, gedebog, keprak lan blencong, mung lungguh ngadhep ing narep kothak karo ndelok gambare sing metu seka kothak, ceritane njupuk cerita dongengane babad nanging tanpa suluk
Yen wis kesel banjur bubar
Anane wayang Ron Tal nalika jaman Prabu Jayabaya ing negara Mamenang ing surya kaping 861
Wayang Ron Tal amung tekan jamane Prabu Suryahamiluhur ing negara Jenggala
Sawise pindhah kraton ing Pajajaran banjur ana wayang beber, nalika tahun 1166 wujuding wayang padha kaya manungsa, amung tekan jaman Majapahit sing pungkasan
Sawise tekan jaman Demak wujud wayang iku diowahi dadi gambar miring, irung, awak lan tangane digawé dawa, Wayang Ron Tal saiki wis ora ana
Sandur Sandur kalebu kesenian tradhisional
Kasenian Sandur iki padha karo ludruk, ananging sing mbedhakaké ya iku Sandur iki amung nduwéni siji lakon crita ya iku amung nyritatake babagan tani
Ing pagelarané Sandur iki pamilihan lakon ya iku lakon Balong, Pethak, Cawik lan Tangsil ya iku minangka bocah lanang kang durung disunat kang durung nduwéni akèh dosa lan dianggep isih suci
Kasenian iki mèh padha karo kethoprak tradhisiona ing ngendi ing jeroné ana sawijining interaksi antarané lakon
Ora amung pacelathonan waé, nanging uga ana tari-tariané
Ana interaksi antarané papat lakon karo Germo
Ing pagelaran Sandur iki biasané dilakokaké kanti lumaku mutér ing sawijining lapangan
Basa kang digunakaké yaiku basa Jawa Ngoko nanging ora jarang uga nggunakaké basa Jawa Krama
Ing sela-selané pagelaran ana uga sawijining parikan kang tujuané ménehi pituur marang manungsa kang urip ing dunya iki intiné yaiku ing dunya iki kita urip minangka makhluk sosial ora olèh urip sakkarepé dhéwé, kita kudu ngati-ati, ora olèh gumedhé, lan kudu gelem urip gantian karo wong luya, kita urip in dunya iki uga butuhaké wng liya
Babak ing pagelaran Sandur iku ana : babak tutup kerudung, buka krudung, bancik endog, bancik kendhi, bancik dengkul, bancik pundak, lan babak kalongking
Saka babak-babak kasebut bisa nggambaraké makna uripé manungsa wiwit sadurungé lair nganti mati lan bisa uga nggambaraké alur-alur pertanian
Nggambarake uripé manungsa kang isih ana ing jero kandhungane ibuné
Ing pertanian nggambaraké babat utawa reresik lahan
Babak iki nggambaraké manungsa kang dilairaké ing dunya
Ing pertanian nggambaraké petani sing ndaut utawa njupuk wiji pari kang wis siap ditandur
Nggambaraké yaiku manungsa kang isih timur utawa bayi, isih dijaga karo wong tuwa loroné
Ing pertanian iki nggambaraké tandur utawa wayah tandur pari
Nggambaraké kauripané manungsa kang isih bayi kang arep mudhun lemah utawa udhun
Ing pertanian nggambaraké wayah meteng uawa wayah pari kang wis awoh
Nggambaraké kauripané manungsa ing wayah enom, ing ngendi bocah-bocah isih seneng dolanan lan wayah nakal-nakalé
Ing pertanian nggambaraké pari uwis ambyak uawa wis awoh kabéh
Nggambaraké kauripané manungsa kang wis déwasa, wayah tuwa, wayahe ngabdi
Ing pertanian nggambaraké pari wis tuwa lan wis nundhuk lan bangti, wis wayahé dipanèn.
Kalongking Ing babak iki ing ngendi kauripané manungsa iki digabaraké wis mati utawa wis mbalik ing atasé Gusti Kang Maha Kuasa
Ing kasenian iki uga akeh nyritakaké wernané sifat kang ana ing dhiri manungsa
Éwat sifa kuwi manungsa bakal bisa diarahaké ing arah apik lan ala
Kanti anane sifat iku manungsa bakal nduwéni rasa syukur amarga apa sing wis dinduwéni saiki
Pengungkapan rasa syukur kuwi dilakonaké kanti anane pagelaran kasenian Sandur iki lan kudu asring dedonga lan nyuwun kaselametan ing ngatasé Gusti kkng Maha Kuasa, supaya dipringi rejeki kang lancar.
V (penyanyi) Kim Tae-hyung ( Hangul: 김태형 ; lair 1995; umur taun), luwih kondhang kanthi jeneng panggung V, ya iku penyanyi, panganggit tembang, lan aktor saka Koréa Kidul
Dhèwèké dadi anggota grup vokal lanang BTS Koréa Kidul
Kim Taehyung lair ing Distrik Séo, Daégu, Koréa Kidul tanggal 30 Désèmber 1995
Dhèwèké duwé sedulur loro
Taehyung mèlu Bangtan Boys ing taun 2011, nanging durung ditepangaké ing masarakat nganti taun 2013
Ing tanggal 13 Juni 2013, Taehyung debut minangka anggota Bangtan Boys ing Mnet "M! Countdown" nyuguhaké tembang "No More Dream" saka album single debuté dhèwèké, "2 Cool 4 Skool"
Ing tanggal 1 Fèbruari 2016, dibiwarakaké yèn Taehyung lan Kim Min-jae bakal metu ing adicara réality show saluran MBC kanthi irah-irahan "Celebrity Bromance"
Babak kapisan adicara kasebut dimunculaké tanggal 4 Fèbruari ing MBig TV
Ing Fèbruari 2016, dhèwèké ngandharaké menawa Taéhyung bakal ngadhepi debut akting ing drama sejarah "Hwarang: The Beginning" kang bakal dimunculaké ing pratengahan kapindho 2016 dening saluran KBS2 .
Detention (filem) Detention nggih punika filem horor saking Amerika Serikat taun 2012
Filem punika kaarahaken déning Joseph Kahn
Skénarionipun kaanggit déning Joseph Kahn sesarengan Mark Palermo
Wondene Josh Hutcherson, MaryAnne Tanedo, lan Richard Wager ngayahi jejibahan minangka juru damel
Wondéné musikipun dipuncakaken déning Brain sesarengan kalian Melissa
Juru paraga ingkang kadhapuk maragani filem punika antawisipun Josh Hutcherson, Shanley Caswell lan sanèsipun
Detention kababar ing surya 13 April 2012 déning Sony Pictures
Dumugi pungkasing panggiyaran, filem punika kasil ngempalaken arta dumugi $10 yuta.
The Dictator (filem 2012) The Dictator nggih punika filem komedi saking Amérikah Sarékat taun 2012
Filem punika kaarahaken déning Larry Charles
Skénario kagem filem punika kaanggit déning Sacha Baron Cohen, Alec Beng, Jeff Schaffer, lan David Mandel
Juru damel ingkang kajibah nggih punika Sacha Baron Cohen, Alec Berg, Jeff Schaffer, David Mandel, Anthony Hinnes, lan Scott Rudin
Wondéné ingkang tanggel jawab babagan musik nggih punika Erran Baron Cohen
Juru paraga ingkang kadhapuk ing filem punika antawisipun Sacha Baron Cohen minangka juru paraga utama, sesarengan kalian Anna Faris lan Ben Kingsley
"The Dictator" nyariyosaken babagan Laksamana Jenderal Aladeen, diktator Republik Wadiya ingkang pinarak wonten Amérikah Sarékat
Filem punika kababar ing surya 16 Mei 2012 déning Paramount Pictures
Kanthi rantaman $65 yuta, filem punika kasil ngempalaken arta dumugi $177,547,352
Musik wonten filem punika sedaya pakaryanipun Erran Baron Cohen
Filem punika kaarahaken déning Mark Webber
Piyambakipun ugi ngrangkep minangka panganggit skenario
Wondéné juru damel, kajawi Mark Webber piyambak, taksih wonten sanèsipun, nggih punika Elizabeth Destro lan Mollie Engelhart
Tanggel jawab babagan musik kapasrahaken dhumateng Pia Kayser
Sinematografi kajibah déning Patice Lucien Cocher
Sven Pape kaptah dados juru besut
Wondéné juru paraga ingkang maragani filem punika antawisipun Michael Cera, Amanda Seyfried lan Mark Webber
"The End of Love" katepanganek kaping pisan nalika pahargyan Sundance Film Festival taun 2012 lan kababar kagem sagung pamirsa Amérikah Sarékat ing surya1 Maret 2013
Dumugi pungkasin panggiyaran, filem punika namung ngasilaken arto dumugi $9.342.
Filem punika kaarahaken déning David Ayer
Kajawi David Ayer piyambak, wonten Mat Jackson, Jon Lesher, Jillian Longnecker, Alex Ott, ugi Ian Tatermeier ingkang ngayahi minangka juru damel, sesarengan juru damel eksekutif Jake Gyllenhaal
Filem ingkang sapérang ageng papan panggènanipun nalika mundhut gambar ing Los Angeles, California punika, dipun paragani antawis Jake Gyllenhaal lan Michael Peña minangka dados Departemen Kepolisian Los Angeles (LAPD) ingkang nyambut damel wonten South Central Los Angeles
Filem punika dipunbabar ing surya 8 Sèptèmber 2012 déning Open Road Films.
Frenemies (filem) Frenemies nggih punika filem televisi saking Amérikah Sarékat taun 2012, Filem punika kadamel adhedhasar saking novel kanthi sesirah sami, pakryanipun Alexa ingkang kagiyaraken déning Disney Channel
Para juru paraga ingkang kadhapuk ing filem televisi punika antawisipun Bella Thorne, Zendaya, Stefanie Scott, Nick Robinson, lan Maria Mouser
Filem punika kaarahaken déning Daisy Mayer
Skénario kagem filem punika kaanggit déning Mas Savel, Wendy Weiner, lan Jim Krieg
Frenemies kababar ing surya 13 Januari 2012 wonten ing Disney Channel.
Fun Size Fun Size nggih punika film sandiwara komedi remaja saking Amérikah Sarékat taun 2012
Filem punika kaarahaken déning Josh Schwartz
Panganggit skénario ing filem punika kapasrahaken dhumateng Max Werner
Wondéné Stephanie Savage sesarengan kaliyan Jodh Schwarts, Bart Dorrs, David, lan Kanter ngayahi jejibahan minangka juru damel
Para juru paraga ingkang kadhapuk ing filem punika antawisipun Victoria Justice, Jane Levy, Thomas Mann, Thomas McDonell, Jackson Nicoll, lan Osric Chau
Fun Size dipunbabar ing surya 26 Oktober 2012.